city gym arkistot - Linda Manuella
TOP 3 KUNTOSALIT HELSINGISSÄ!
Mä olen itse käynyt noin 7 vuotta säännöllisesti salilla ja tässä on vuosien varrella nähty ja testattu jos jonkinmoista salia. Olen itse niitä tyyppejä, joka treenaa mielummin maan alla kellarissa ja rakentaa itse laitteensa kuin sellaisissa ylihygieenisissä, muovisissa spa-saleissa, joissa ei edes uskalla treenata kunnolla ettei mene mikään vekotin rikki. Tykkään tietenkin siististä, mutta hyvällä tekemisen meiningillä maustetusta treeni ympäristöstä.
Tässä mun top 3 lemppari salit !
TÖÖLÖ GYM -STADIN BULEIN SALI
Töölö Gym on mun toinen kotini. Mä oon treenannut siellä varmaankin 4 vuotta ja koskaan ei suomeksi sanottuna vituta mennä TG:lle treenaamaan. Töölö gym on iso kuntosali ja siellä on todella selkeästi valtavat omat tilat jokaiselle lihasryhmälle. Löytyy jalka,-selkä,-olkapää,-rinta,-hauis,-vatsa,-venyttelypuoli, you name it ! Laitteita, välineitä ja vimpaimia on varmasti tarpeeksi ja monipuolisesti, esimerkiksi jalkapuolelta löytyy peräti 6 kyykky paikkaa ( 4 smith, 2 räkkiä) ja kaikki mahdollinen todella selkeästi ja tilavasti sijoiteltuna. Lisäksi sali pysyy ajan hermoilla ja laitteita päivitellään kokoajan sen mukaan, miten ala kehittyy.
Aerobisia laitteita löytyy riittävästi ja monia erilaisia, ilmastointi on hyvä, asiakaspalvelu aivan ihanaa ja muutenkin ilmapiiri todella jees. Jengi moikkailee ja juttelee kunhan vain itse on halukas tutustumaan muihin.
Asiakaskunta koostuu kaikenlaisista asiakkaista, sillä sali on todella monipuolinen. TG tarjoaa monipuolisesti myös ryhmäliikuntaa, joten TG ei ole vain salin puolella viihtyville suunnattu.
CITY GYM – HELSINGIN KESKUSTAN PARAS SALI
City Gym on mun arjen pelastaja. Täysin helsingin ytimessä, kampin metriksen vieressä sijaitsevan salin aikataulut ovat joustavat ja kortilla pääsee 05:00 – 23:00 treenaamaan! Mulla venyy päivät välillä niin pitkiksi, että saatan päästä tekemään ilta treeniä vasta 21 aikaa, jolloin on ihan turha suunnata TG:lle.
City Gym on todella yksinkertainen, kaiken tarpeellisen tarjoava, vanhan liiton kuntosali! Siellä on monet hemmetin hyvät treenit vedetty sekä ystävystytty aivan ihaniin ihmisiin. Tykkään todella paljon treenata City Gymillä, josta löytyy kaikenlaisia asiakkaita ja hyvä tekemisen meininki! Täällä ei kukaan katso mitä sulla on päällä, treenaamaan voi mennä vaikka yöpuvussa jos huvittaa.
MAYOR’S GYM – REHELLISTÄ BODAAMISTA
Jos haluaa tavata suomalaisia kehonrakentajia, fitness lajeissa kisaavia ja vanhan liiton tekijöitä, niin Mayors on se mesta mihin kannattaa suunnata! Mayors on tosin hieman muuttunut tässä vuosien saatossa ja nykyään tuntuu, että asiakaskunta on monipuolistunut ja suunta enemmänkin ”kaikille kaikkea”, kun itse aikoinani 19-vuotiaana en pystynyt edes treenaamaan Mayorsilla kunnolla. Smithit lähtivät monista kymmenistä kiloista ja taljat painoivat liikaa sille 50 kiloiselle mimmille.
Nyt sieltä löytyy paljon uusia, todella hyviä laitteita ja monipuolisemmin tarjontaa kaikille! Treenaan Mayorsilla valmentajani Timo Elorannan kanssa noin kerran viikossa, joten tulee sielläkin käytyä nykyään taas useammin.
Viimeksi tänään vierailin Mayorsilla ja vedettiin lähes kokonaan kehonpainon treeni. Kyllä tuli hiki ja muutama kirosana heitettyä, mutta onneksi Timon kanssa on aina hauskaa treenata!
Onko teillä jotain lemppari saleja ja oliko tässä listassa tuttuja saleja teille?:)
lindamanuella 20:10
TUNNISTEET: city gym, gym, kuntosalit, lempi kuntosalit, mayors gym, sali, tg, töölö gym, treenaaminen